CELEX: 32006D0101
Language: el
Date: 2006-02-06 00:00:00
Title: 2006/101/ΕΚ: Απόφαση της Επιτροπής, της  6ης Φεβρουαρίου 2006 , για την εφαρμογή προγραμμάτων έρευνας για τη γρίπη των πτηνών σε πουλερικά και άγρια πτηνά στα κράτη μέλη το 2006  [κοινοποιηθείσα υπό τον αριθμό Ε(2006) 251]

16.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 46/40
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 6ης Φεβρουαρίου 2006
   για την εφαρμογή προγραμμάτων έρευνας για τη γρίπη των πτηνών σε πουλερικά και άγρια πτηνά στα κράτη μέλη το 2006
   [κοινοποιηθείσα υπό τον αριθμό Ε(2006) 251]
   (2006/101/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 20,
   Εκτιμώντας τα ακόλουθα:
   
               (1)
            
            
               Η απόφαση 90/424/ΕΟΚ προβλέπει κοινοτική χρηματοδοτική συνδρομή για τη λήψη των τεχνικών και επιστημονικών μέτρων που απαιτούνται για την ανάπτυξη της κοινοτικής κτηνιατρικής νομοθεσίας και για την εκπαίδευση και την κατάρτιση των κτηνιάτρων.
            
         
               (2)
            
            
               Η επιστημονική επιτροπή για την υγεία και την ορθή μεταχείριση των ζώων στην έκθεσή της στις 27 Ιουνίου 2000 και η ΕΑΑΤ (Ευρωπαϊκή Αρχή για την Ασφάλεια των Τροφίμων) στη γνωμοδότησή της στις 20 Σεπτεμβρίου 2005 σχετικά με τα είδη άγριων πτηνών συνέστησαν τη διενέργεια ερευνών στα σμήνη πουλερικών και άγριων πτηνών για τη γρίπη των πτηνών, κυρίως για τον προσδιορισμό του επιπολασμού μολύνσεων από τους υποτύπους H5 και H7.
            
         
               (3)
            
            
               Η οδηγία 92/40/ΕΟΚ του Συμβουλίου, της 19ης Μαΐου 1992, για τη θέσπιση κοινοτικών μέτρων για την καταπολέμηση της γρίπης των πτηνών (2) καθορίζει τα κοινοτικά μέτρα ελέγχου που πρέπει να εφαρμόζονται σε περίπτωση εμφάνισης εστίας της γρίπης των πτηνών σε πουλερικά. Ωστόσο, δεν προβλέπει τη διενέργεια τακτικών ερευνών για την εν λόγω νόσο σε πουλερικά και άγρια πτηνά.
            
         
               (4)
            
            
               Οι αποφάσεις 2002/649/ΕΚ (3), 2004/111/ΕΚ (4) και 2005/464/ΕΚ (5) της Επιτροπής προβλέπουν ότι τα κράτη μέλη υποβάλλουν στην Επιτροπή προγράμματα επιτήρησης για τη γρίπη των πτηνών.
            
         
               (5)
            
            
               Οι αποφάσεις 2002/673/ΕΚ (6), 2004/630/ΕΚ (7) και 2005/732/ΕΚ (8) της Επιτροπής εγκρίνουν προγράμματα που υπέβαλαν τα κράτη μέλη για την έρευνα σχετικά με τη γρίπη των πτηνών σε πουλερικά και άγρια πτηνά για τις περιόδους που καθορίζονται στα εν λόγω προγράμματα.
            
         
               (6)
            
            
               Κατά τη διενέργεια των εν λόγω ερευνών, ανιχνεύτηκε η παρουσία διαφόρων υποτύπων των ιών H5 και H7 χαμηλής παθογονικότητας της γρίπης των πτηνών σε αρκετά κράτη μέλη. Αν και ο τρέχων επιπολασμός των ιών της γρίπης των πτηνών μπορεί να θεωρείται μάλλον χαμηλός, είναι σημαντικό να συνεχιστεί και να βελτιωθεί η επιτήρηση ώστε να κατανοηθεί καλύτερα η επιδημιολογία των ιών χαμηλής παθογονικότητας της γρίπης των πτηνών και να αποτραπεί το ενδεχόμενο οι ιοί να κυκλοφορούν απαρατήρητοι στον πληθυσμό των πουλερικών. Τα αποτελέσματα των ερευνών που διενεργήθηκαν στα κράτη μέλη αποδείχθηκαν χρήσιμα για την παρακολούθηση της παρουσίας υποτύπων των ιών της γρίπης των πτηνών που ενδέχεται να εγκυμονούσαν σημαντικό κίνδυνο εάν μεταλλάσσονταν σε πιο ισχυρή μορφή. Επιπλέον, είναι σκόπιμο να ενισχυθεί η επιτήρηση της γρίπης των πτηνών λαμβάνοντας υπόψη την τρέχουσα κατάσταση της νόσου στην Ευρώπη. Το συνολικό ποσό της κοινοτικής συνδρομής στα κράτη μέλη για αυτές τις ενέργειες πρέπει να εξασφαλίσει αύξηση της επιτήρησης.
            
         
               (7)
            
            
               Επομένως, τα κράτη μέλη πρέπει να υποβάλουν προς έγκριση στην Επιτροπή τα σχέδιά τους για τις έρευνες σχετικά με τη γρίπη των πτηνών, ούτως ώστε να εγκριθεί η χορήγηση κοινοτικής χρηματοδοτικής συνδρομής.
            
         
               (8)
            
            
               Όσον αφορά την επιτήρηση των άγριων πτηνών, πρέπει να ληφθούν υπόψη τα αποτελέσματα των τρεχουσών επιστημονικών εργασιών που αναλαμβάνονται από την ΕΑΑΤ και τη Γενική Διεύθυνση Περιβάλλοντος, μόλις αυτά καθίστανται διαθέσιμα. Τα αποτελέσματα αυτά θα χρησιμοποιηθούν επίσης για την αναθεώρηση της παρούσας απόφασης.
            
         
               (9)
            
            
               Όλα τα είδη άγριων πτηνών που υπάρχουν στη φύση και εμφανίζονται στην Κοινότητα καλύπτονται από το καθεστώς προστασίας της οδηγίας 79/409/ΕΟΚ του Συμβουλίου, της 2ας Απριλίου 1979, περί της διατηρήσεως των αγρίων πτηνών (9) και συνεπώς πρέπει να λαμβάνονται πλήρως υπόψη οι απαιτήσεις της παρούσας οδηγίας σε κάθε επιτήρηση για τη γρίπη των πτηνών.
            
         
               (10)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Έως τις 7 Φεβρουαρίου 2006 τα κράτη μέλη υποβάλλουν προς έγκριση στην Επιτροπή προγράμματα για τη διεξαγωγή ερευνών για τη γρίπη των πτηνών σε πουλερικά και άγρια πτηνά σύμφωνα με το παράρτημα.
   Άρθρο 2
   Η κοινοτική χρηματοδοτική συνδρομή για την εφαρμογή των μέτρων που προβλέπονται στο άρθρο 1 ανέρχεται στο 50 % των δαπανών που πραγματοποιούνται στα κράτη μέλη και δεν υπερβαίνουν το ποσό των 2 000 000 ευρώ για τα κράτη μέλη στο σύνολό τους.
   Άρθρο 3
   Τα ανώτατα ποσά για τις δαπάνες των δοκιμασιών που θα αποδοθούν δεν υπερβαίνουν τα ακόλουθα:
   
               α)
            
            
               :
            
            
               Δοκιμασία ELISA
            
            
               :
            
            
               1 ευρώ ανά δοκιμή·
            
         
               β)
            
            
               :
            
            
               δοκιμασία ανοσοδιάχυσης σε γέλη αγάρ
            
            
               :
            
            
               1,2 ευρώ ανά δοκιμή·
            
         
               γ)
            
            
               :
            
            
               δοκιμασία HI για H5/H7
            
            
               :
            
            
               12 ευρώ ανά δοκιμή·
            
         
               δ)
            
            
               :
            
            
               δοκιμασία απομόνωσης ιού
            
            
               :
            
            
               30 ευρώ ανά δοκιμή·
            
         
               ε)
            
            
               :
            
            
               δοκιμή PCR
            
            
               :
            
            
               15 ευρώ ανά δοκιμή.
            
         Άρθρο 4
   Η παρούσα απόφαση απευθύνεται στα κράτη μέλη.
   
      Βρυξέλλες, 6 Φεβρουαρίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 224 της 18.8.1990, σ. 19· απόφαση όπως τροποποιήθηκε τελευταία από την οδηγία 2003/99/ΕΚ του Ευρωπαϊκού Κοινοβουλίου και του Συμβουλίου (ΕΕ L 325 της 12.12.2003, σ. 31).
   
      (2)  ΕΕ L 167 της 22.6.1992, σ. 1· οδηγία όπως τροποποιήθηκε τελευταία από την πράξη προσχώρησης του 2003.
   
      (3)  ΕΕ L 213 της 9.8.2002, σ. 38.
   
      (4)  ΕΕ L 32 της 5.2.2004, σ. 20· απόφαση όπως τροποποιήθηκε από την απόφαση 2004/615/ΕΚ (ΕΕ L 278 της 27.8.2004, σ. 59).
   
      (5)  ΕΕ L 164 της 24.6.2005, σ. 52· απόφαση όπως τροποποιήθηκε από την απόφαση 2005/726/ΕΚ (ΕΕ L 273 της 19.10.2005, σ. 21).
   
      (6)  ΕΕ L 228 της 24.8.2002, σ. 27· απόφαση όπως τροποποιήθηκε από την απόφαση 2003/21/ΕΚ (ΕΕ L 8 της 14.1.2003, σ. 37).
   
      (7)  ΕΕ L 287 της 8.9.2004, σ. 7· απόφαση όπως τροποποιήθηκε τελευταία από την απόφαση 2004/679/ΕΚ (ΕΕ L 310 της 7.10.2004, σ. 75).
   
      (8)  ΕΕ L 274 της 20.10.2005, σ. 95.
   
      (9)  ΕΕ L 103 της 25.4.1979, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 807/2003 (ΕΕ L 122 της 16.5.2003, σ. 36).
   
      ΠΑΡΑΡΤΗΜΑ
      ΠΡΟΓΡΑΜΜΑΤΑ ΓΙΑ ΤΗΝ ΕΠΙΤΗΡΗΣΗ ΤΗΣ ΓΡΙΠΗΣ ΤΩΝ ΠΤΗΝΩΝ ΣΕ ΠΟΥΛΕΡΙΚΑ ΚΑΙ ΑΓΡΙΑ ΠΤΗΝΑ ΠΟΥ ΘΑ ΕΦΑΡΜΟΣΤΟΥΝ ΣΤΑ ΚΡΑΤΗ ΜΕΛΗ ΑΠΟ ΤΟΝ ΦΕΒΡΟΥΑΡΙΟ ΕΩΣ ΤΟΝ ΔΕΚΕΜΒΡΙΟ ΤΟΥ 2006
      Α.   Στόχοι, γενικές απαιτήσεις και κριτήρια για την ερευνά
      Α.1.   ΣΤΟΧΟΙ
      
                  1.
               
               
                  Ανίχνευση της επίπτωσης της μόλυνσης από τους υποτύπους H5 και H7 του ιού της γρίπης των πτηνών στα διάφορα είδη πουλερικών με την επανάληψη των διαδικασιών προσυμπτωματικού ελέγχου με τροποποιημένο, πιο στοχοθετημένο τρόπο.
               
            
                  2.
               
               
                  Συνέχιση της επιτήρησης της γρίπης των πτηνών στα άγρια πτηνά για ένα σύστημα έγκαιρης προειδοποίησης για στελέχη που μπορούν να εισαχθούν σε σμήνη πουλερικών από τα άγρια πτηνά.
               
            
                  3.
               
               
                  Συμβολή στη γνώση σχετικά με τις απειλές από τη γρίπη των πτηνών για την υγεία των ζώων, οι οποίες προέρχονται από τα άγρια ζώα.
               
            
                  4.
               
               
                  Ενίσχυση της σύνδεσης και της ολοκλήρωσης των ανθρώπινων και κτηνιατρικών δικτύων για την επιτήρηση της γρίπης.
               
            Α.2.   ΓΕΝΙΚΕΣ ΑΠΑΙΤΗΣΕΙΣ ΚΑΙ ΚΡΙΤΗΡΙΑ
      
                  1.
               
               
                  Η δειγματοληψία δεν επεκτείνεται πέραν της 31ης Δεκεμβρίου 2006.
                  Η δειγματοληψία καλύπτει μια περίοδο που αντιστοιχεί στην περίοδο παραγωγής για κάθε κατηγορία πουλερικών, όπως απαιτείται.
               
            
                  2.
               
               
                  Η 31η Μαρτίου 2007 είναι η ημερομηνία υποβολής των τελικών αποτελεσμάτων της έρευνας.
               
            
                  3.
               
               
                  Η δοκιμή των δειγμάτων πραγματοποιείται στα Εθνικά Εργαστήρια (ΕΕ) για τη γρίπη των πτηνών στα κράτη μέλη ή από άλλα εργαστήρια που είναι εγκεκριμένα από τις αρμόδιες αρχές και τελούν υπό τον έλεγχο των ΕΕ.
               
            
                  4.
               
               
                  Όλα τα αποτελέσματα (τόσο τα ορολογικά όσο και τα ιολογικά) αποστέλλονται στο Κοινοτικό Εργαστήριο Αναφοράς (ΚΕΑ) για τη γρίπη των πτηνών προς επεξεργασία. Πρέπει να εξασφαλιστεί η καλή ροή των πληροφοριών. Το ΚΕΑ παρέχει τεχνική υποστήριξη και διατηρεί ευρύ απόθεμα διαγνωστικών αντιδραστηρίων. Τα αντιγόνα που χρησιμοποιούνται για την έρευνα παρέχονται στα ΕΕ από το ΚΕΑ για να εξασφαλίζεται ομοιογένεια.
               
            
                  5.
               
               
                  Όλα τα απομονώματα ιών της γρίπης των πτηνών υποβάλλονται στο ΚΕΑ σύμφωνα με την κοινοτική νομοθεσία. Οι ιοί του υποτύπου H5/H7 υποβάλλονται χωρίς καθυστέρηση και υπόκεινται σε συνήθεις δοκιμές χαρακτηρισμού (αλληλουχία νουκλεοτιδίων/IVPI) σύμφωνα με την οδηγία 92/40/EOK. Επιπλέον, το ΚΕΑ ορίζει ότι οι θετικοί οροί Η5 ή Η7 που συλλέγονται από χηνόμορφα πρέπει να υποβάλλονται «τυφλά» ώστε να καταρτιστεί αρχείο για τη διευκόλυνση της ανάπτυξης δοκιμασιών στο μέλλον.
               
            Β.   Έρευνα για τη γρίπη των πτηνών στα πουλερικά
      
                  1.
               
               
                  Όλα τα θετικά ευρήματα διερευνώνται σε μεταγενέστερο στάδιο στην εκμετάλλευση, ενώ τα συμπεράσματα αυτής της έρευνας κοινοποιούνται στην Επιτροπή και στο ΚΕΑ.
               
            
                  2.
               
               
                  Το ΚΕΑ παρέχει ειδικά πρωτόκολλα τα οποία συνοδεύουν την αποστολή υλικού στο ΚΕΑ καθώς και πίνακες αναφοράς για τη συλλογή των στοιχείων της έρευνας. Στους εν λόγω πίνακες επισημαίνονται οι μέθοδοι δοκιμής του εργαστηρίου. Οι πίνακες που παρέχονται χρησιμοποιούνται για την υποβολή των αποτελεσμάτων σε ένα ενιαίο έγγραφο.
               
            
                  3.
               
               
                  Τα δείγματα αίματος για ορολογική εξέταση συλλέγονται από όλα τα είδη πουλερικών, περιλαμβανομένων εκείνων που εκτρέφονται με συστήματα ελεύθερης βοσκής, από τουλάχιστον 5 έως 10 πτηνά (εκτός από πάπιες, χήνες και φασιανίδες) ανά εκμετάλλευση, και από τις διάφορες εγκαταστάσεις, εάν υπάρχουν περισσότερες από μία στην εκμετάλλευση.
               
            
                  4.
               
               
                  Η δειγματοληψία διενεργείται σε ολόκληρο το κράτος μέλος, έτσι ώστε τα δείγματα να μπορούν να θεωρούνται αντιπροσωπευτικά για όλο το κράτος μέλος, λαμβάνοντας υπόψη:
                  
                              α)
                           
                           
                              τον αριθμό των εκμεταλλεύσεων από τις οποίες πρέπει να ληφθούν δείγματα (με εξαίρεση τις πάπιες, τις χήνες και τις γαλοπούλες)· ο αριθμός αυτός καθορίζεται έτσι ώστε να εξασφαλίζεται ο εντοπισμός τουλάχιστον μιας από τις μολυσμένες εκμεταλλεύσεις, εάν ο επιπολασμός των εκμεταλλεύσεων που έχουν μολυνθεί είναι τουλάχιστον 5 %, με διάστημα εμπιστοσύνης 95 % (βλέπε πίνακα 1) και
                           
                        
                              β)
                           
                           
                              τον αριθμό των πτηνών που ελήφθησαν ως δείγμα από κάθε εκμετάλλευση, ο οποίος καθορίζεται έτσι ώστε να εξασφαλίζεται 95 % πιθανότητα ταυτοποίησης τουλάχιστον ενός οροθετικού πτηνού, εάν ο επιπολασμός των οροθετικών πτηνών είναι ≥ 30 %.
                           
                        
            
                  5.
               
               
                  Με βάση μια αξιολόγηση του κινδύνου και τη συγκεκριμένη κατάσταση στο σχετικό κράτος μέλος, το σχέδιο δειγματοληψίας εξετάζει επίσης:
                  
                              α)
                           
                           
                              τα είδη παραγωγής και τους ειδικούς κινδύνους τους, όπως π.χ. η ελεύθερη βοσκή, η εκτροφή στο ύπαιθρο, τα οικόσιτα πουλερικά, λαμβάνοντας υπόψη και άλλους παράγοντες όπως οι διάφορες ηλικίες, η χρήση επιφανειακών υδάτων, η σχετικά μακρύτερη διάρκεια ζωής, η παρουσία περισσότερων από ένα είδος στην εκμετάλλευση ή άλλους σχετικούς παράγοντες·
                           
                        
                              β)
                           
                           
                              ο αριθμός των εκμεταλλεύσεων με γαλοπούλες, πάπιες και χήνες που πρέπει να αποτελέσουν αντικείμενο δειγματοληψίας καθορίζεται έτσι ώστε να εξασφαλίζεται η ταυτοποίηση τουλάχιστον μίας από τις μολυσμένες εκμεταλλεύσεις, εάν ο επιπολασμός των εκμεταλλεύσεων που έχουν μολυνθεί είναι τουλάχιστον 5 %, με διάστημα εμπιστοσύνης 99 % (βλέπε πίνακα 2)·
                           
                        
                              γ)
                           
                           
                              όταν υπάρχει σημαντικός αριθμός εκμεταλλεύσεων εκτροφής θηραμάτων, στρουθιονίδων και φασιανίδων σε ένα κράτος μέλος, περιλαμβάνονται και αυτές στο πρόγραμμα. Όσον αφορά την οικογένεια των φασιανίδων, γίνεται δειγματοληψία μόνο από ενήλικες (ή ωοπαραγωγούς) φασιανίδες αναπαραγωγής·
                           
                        
                              δ)
                           
                           
                              η χρονική περίοδος της δειγματοληψίας συμπίπτει με την εποχιακή παραγωγή. Ωστόσο, εφόσον κρίνεται σκόπιμο, η δειγματοληψία θα προσαρμόζεται σε άλλες καθορισμένες περιόδους σε τοπικό επίπεδο, όταν η παρουσία άλλων ξενιστών από τα πουλερικά σε μια εκμετάλλευση ενδέχεται να αποτελεί μεγαλύτερο κίνδυνο για την εισαγωγή της νόσου·
                           
                        
                              ε)
                           
                           
                              τα κράτη μέλη που πρέπει να προβούν σε δειγματοληψία για την ψευδοπανώλη των πτηνών (νόσο του Newcastle) ώστε να διατηρήσουν το καθεστώς τους ως χώρες μη εμβολιασμού για την ψευδοπανώλη των πτηνών σύμφωνα με την απόφαση 94/327/ΕΚ της Επιτροπής (1), μπορούν να χρησιμοποιήσουν αυτά τα δείγματα από σμήνη πτηνών αναπαραγωγής για την επιτήρηση αντισωμάτων H5/H7.
                           
                        
            Πίνακας 1
      Αριθμός εκμεταλλεύσεων οι οποίες πρέπει να αποτελέσουν αντικείμενο δειγματοληψίας για κάθε κατηγορία πουλερικών (εκτός από τις εκμεταλλεύσεις με γαλοπούλες, πάπιες και χήνες)
      
                  Αριθμός εκμεταλλεύσεων ανά κατηγορία πουλερικών ανά κράτος μέλος
               
               
                  Αριθμός εκμεταλλεύσεων που πρέπει να αποτελέσουν αντικείμενο δειγματοληψίας
               
            
                  Έως 34
               
               
                  Όλες
               
            
                  35-50
               
               
                  35
               
            
                  51-80
               
               
                  42
               
            
                  81-250
               
               
                  53
               
            
                  > 250
               
               
                  60
               
            
         
      Πίνακας 2
      Αριθμός εκμεταλλεύσεων γαλοπούλων, παπιών και χηνών που πρέπει να αποτελέσουν αντικείμενο δειγματοληψίας
      
                  Αριθμός εκμεταλλεύσεων ανά κράτος μέλος
               
               
                  Αριθμός εκμεταλλεύσεων που πρέπει να αποτελέσουν αντικείμενο δειγματοληψίας
               
            
                  Έως 46
               
               
                  Όλες
               
            
                  47-60
               
               
                  47
               
            
                  61-100
               
               
                  59
               
            
                  101-350
               
               
                  80
               
            
                  > 350
               
               
                  90
               
            Γ.   Ειδικές απαιτήσεις για την ανίχνευση της μόλυνσης από τους υποτύπους h5/h7 της γρίπης των πτηνών σε πάπιες, χήνες και φασιανίδες
      
                  1.
               
               
                  Δείγματα αίματος για ορολογική εξέταση λαμβάνονται κατά προτίμηση από πτηνά που εκτρέφονται στο ύπαιθρο.
               
            
                  2.
               
               
                  Από κάθε επιλεγμένη εκμετάλλευση λαμβάνονται 40-50 δείγματα αίματος για ορολογική εξέταση.
               
            Δ.   Έρευνα για τη γρίπη των πτηνών σε άγρια πτηνά
      Δ.1.   ΣΧΕΔΙΑΣΜΟΣ ΚΑΙ ΔΙΕΝΕΡΓΕΙΑ ΤΗΣ ΕΡΕΥΝΑΣ
      
                  1.
               
               
                  Θα είναι αναγκαίες οι διασυνδέσεις με ινστιτούτα διατήρησης/παρατήρησης πτηνών και με σταθμούς κωδωνισμού. Η δειγματοληψία διενεργείται κατά περίπτωση υπό την επίβλεψη του προσωπικού αυτών των ομάδων/σταθμών ή από τους κυνηγούς.
               
            
                  2.
               
               
                  Η ενεργός επιτήρηση των ζώντων πτηνών ή των πτηνών θηραμάτων έχει ως στόχο:
                  
                              α)
                           
                           
                              τον προσδιορισμό του πληθυσμού των ειδών άγριων πτηνών που παρουσιάζουν υψηλότερο κίνδυνο, με βάση:
                              
                                          i)
                                       
                                       
                                          την καταγωγή και τις μεταναστευτικές διαδρομές,
                                       
                                    
                                          ii)
                                       
                                       
                                          τους αριθμούς των άγριων πτηνών στην Κοινότητα, και
                                       
                                    
                                          iii)
                                       
                                       
                                          την πιθανότητα επαφής με κατοικίδια πουλερικά·
                                       
                                    
                        
                              β)
                           
                           
                              τον εντοπισμό περιοχών όπου υπάρχει κίνδυνος, με βάση:
                              
                                          i)
                                       
                                       
                                          τις περιοχές στις οποίες συγκεντρώνονται πολυάριθμα αποδημητικά πτηνά διαφόρων ειδών και ειδικότερα αυτών που αναφέρονται στο μέρος ΣΤ,
                                       
                                    
                                          ii)
                                       
                                       
                                          την εγγύτητα στα αγροκτήματα κατοικίδιων πουλερικών, και
                                       
                                    
                                          iii)
                                       
                                       
                                          τη θέση κατά μήκος των μεταναστευτικών περασμάτων.
                                       
                                    
                        Κατά τη δειγματοληψία πρέπει να λαμβάνεται υπόψη η εποχικότητα των μεταναστευτικών ροών που ενδέχεται να ποικίλλουν από το ένα κράτος μέλος στο άλλο και τα είδη των πτηνών που αναφέρονται στο παράρτημα ΣΤ.
               
            
                  3.
               
               
                  Η παθητική επιτήρηση των άγριων πτηνών που έχουν βρεθεί νεκρά εστιάζεται στην εμφάνιση θνησιμότητας από μη φυσιολογικά αίτια ή σε σημαντικές εστίες της νόσου:
                  
                              α)
                           
                           
                              στα είδη άγριων πτηνών που αναφέρονται στο μέρος ΣΤ και άλλων άγριων πτηνών που έρχονται σε επαφή μαζί τους, και
                           
                        
                              β)
                           
                           
                              σε περιοχές όπως αναφέρεται στο σημείο 2 στοιχείο β) εδάφιο i).
                           
                        Η εμφάνιση θνησιμότητας σε διάφορα είδη πτηνών στην ίδια περιοχή είναι ένας επιπλέον παράγοντας που πρέπει να ληφθεί υπόψη.
               
            Δ.2.   ΔΙΑΔΙΚΑΣΙΕΣ ΔΕΙΓΜΑΤΟΛΗΨΙΑΣ
      
                  1.
               
               
                  Πρέπει να λαμβάνονται επιχρίσματα κλοάκης για ιολογική εξέταση. Εκτός από τα πτηνά «ενός έτους» το φθινόπωρο, τα είδη ξενιστές με υψηλή ευπάθεια και αυξημένη επαφή με πουλερικά (π.χ. πάπιες Mallard) προσφέρουν υψηλότατα ποσοστά επιτυχίας.
               
            
                  2.
               
               
                  Για σκοπούς απομόνωσης του ιού και μοριακής ανίχνευσης (PCR), εκτός από επιχρίσματα κλοάκης ή νωπά κόπρανα, λαμβάνονται επίσης δείγματα ιστών (δηλαδή του εγκεφάλου, της καρδιάς, των πνευμόνων, του νεφρού και των εντέρων) από άγρια πτηνά που βρέθηκαν νεκρά ή θανατωμένα. Οι μοριακές τεχνικές διεξάγονται μόνο σε εργαστήρια που είναι σε θέση να παρέχουν εγγυήσεις για τη διασφάλιση ποιότητας και χρησιμοποιούν μεθόδους που αναγνωρίζονται από τα ΚΕΑ για τη γρίπη των πτηνών.
               
            
                  3.
               
               
                  Λαμβάνονται δείγματα από διάφορα είδη πτηνών που ζουν στην ύπαιθρο. Τα Anseriformes (νηκτικά πτηνά) και τα Charadriiformes (ελόβια πτηνά) είναι οι κύριοι στόχοι της δειγματοληψίας.
               
            
                  4.
               
               
                  Λαμβάνονται επιχρίσματα που περιέχουν κόπρανα ή νωπά κόπρανα που έχουν συλλεγεί με προσοχή από άγρια πτηνά τα οποία έχουν παγιδευτεί, έχουν κυνηγηθεί ή έχουν βρεθεί πρόσφατα νεκρά.
               
            
                  5.
               
               
                  Είναι δυνατή η ομαδοποίηση έως και πέντε δειγμάτων από το ίδιο είδος που συλλέγονται στην ίδια θέση και την ίδια ώρα. Κατά την ομαδοποίηση των δειγμάτων πρέπει να εξασφαλιστεί ότι σε περίπτωση θετικού ευρήματος, τα μεμονωμένα δείγματα μπορούν να επανελεγχθούν.
               
            
                  6.
               
               
                  Ειδική μέριμνα πρέπει να ληφθεί για την αποθήκευση και μεταφορά των δειγμάτων. Εάν δεν μπορεί να εξασφαλιστεί η ταχεία μεταφορά εντός 48 ωρών στο εργαστήριο (σε μέσο μεταφοράς με θερμοκρασία 4 °C), τα δείγματα πρέπει να αποθηκεύονται και στη συνέχεια να μεταφέρονται μέσα σε ξηρό πάγο σε θερμοκρασία – 70 °C (οι θερμοκρασίες μεταξύ 4 °C και – 70 °C είναι ενδεδειγμένες μόνο για αποθήκευση πολύ μικρής χρονικής διάρκειας, αλλά πρέπει να αποφεύγονται κατά το δυνατόν).
               
            Ε.   Εργαστηριακές δοκιμασίες
      
                  1.
               
               
                  Οι εργαστηριακές δοκιμασίες πρέπει να διενεργούνται σύμφωνα με τις διαγνωστικές διαδικασίες για την επιβεβαίωση και τη διαφορική διάγνωση της γρίπης των πτηνών που θεσπίζονται στο παράρτημα ΙΙΙ της οδηγίας 92/40/EOK του Συμβουλίου (συμπεριλαμβανομένης της εξέτασης ορών από πάπιες και χήνες με αναστολή αιμοσυγκόλλησης — ΗΙ).
               
            
                  2.
               
               
                  Ωστόσο, εάν προβλέπονται εργαστηριακές δοκιμασίες που δεν αναφέρονται στην οδηγία 92/40/EOK ούτε περιγράφονται στο εγχειρίδιο του ΔΓΕ για τα χερσαία ζώα, τα κράτη μέλη παρέχουν τα αναγκαία δεδομένα επικύρωσης στο ΚΕΑ, παράλληλα με την υποβολή του προγράμματός τους στην Επιτροπή για έγκριση.
               
            
                  3.
               
               
                  Όλα τα οροθετικά ευρήματα επιβεβαιώνονται από τα Εθνικά Εργαστήρια για τη γρίπη των πτηνών με δοκιμή αναστολής της αιμοσυγκόλλησης, με τη χρησιμοποίηση προσδιορισμένων στελεχών τα οποία προμηθεύει το Κοινοτικό Εργαστήριο Αναφοράς για τη γρίπη των πτηνών:
                  H5 
                  
                              α)
                           
                           
                              αρχική δοκιμή με τη χρήση Ostrich/Denmark/72420/96 (H5N2)
                           
                        
                              β)
                           
                           
                              δοκιμασία για όλα τα θετικά δείγματα με Duck/Denmark/64650/03 (H5N7) για την εξάλειψη του αντισώματος διασταυρούμενης αντίδρασης Ν2.
                           
                        H7 
                  
                              α)
                           
                           
                              αρχική δοκιμή με τη χρήση Turkey/England/647/77 (H7N7)
                           
                        
                              β)
                           
                           
                              δοκιμασία για όλα τα θετικά δείγματα με African Starling/983/79 (H7N1) για την εξάλειψη του αντισώματος διασταυρούμενης αντίδρασης Ν7.
                           
                        
            
                  4.
               
               
                  Όλα τα δείγματα που συλλέγονται κατά την έρευνα για τη γρίπη των πτηνών στα άγρια πτηνά (κεφάλαιο Δ) εξετάζονται το συντομότερο δυνατόν, αλλά το αργότερο εντός δύο εβδομάδων, με την τεχνική της αλυσιδωτής αντίδρασης πολυμεράσης (PCR) για H5· σε περίπτωση θετικού ευρήματος, πρέπει να πραγματοποιείται το ταχύτερο δυνατόν ανάλυση στη θέση τομής ούτως ώστε να καθορίζεται εάν υπάρχει αιτία υψηλής παθογονικότητας γρίπης των πτηνών (HPAI) ή χαμηλής παθογονικότητας γρίπης των πτηνών (LPAI).
               
            
                  5.
               
               
                  Η ορολογική επιτήρηση δεν εφαρμόζεται για τη γρίπη των πτηνών στα άγρια πτηνά.
               
            
                  6.
               
               
                  Τα κράτη μέλη κοινοποιούν στην Επιτροπή κάθε δύο μήνες τα θετικά δείγματα H5 και H7 που ανιχνεύθηκαν κατά τη διάρκεια της επιτήρησης των πουλερικών και των άγριων πτηνών. Αυτό ισχύει με την επιφύλαξη της υποχρέωσης των κρατών μελών, η οποία καθορίζεται στην αντίστοιχη κοινοτική νομοθεσία, να κοινοποιούν αμέσως στην Επιτροπή τις περιπτώσεις HPAI, ανεξάρτητα από τον ξενιστή.
               
            ΣΤ.   Προσωρινός κατάλογος ειδών άγριων πτηνών που παρουσιάζουν υψηλότερο κίνδυνο όσον αφορά τη γρίπη των πτηνών (2)
      
      
                  Λατινική ονομασία
               
               
                  Ονομασία στα ελληνικά
               
            
                  
                              1.
                           
                           
                              Anser albifrons
                           
                        
               
                  Λευκομέτωπος σφυριχτής
               
            
                  
                              2.
                           
                           
                              Anser fabalis
                           
                        
               
                  Χωραφόχηνα
               
            
                  
                              3.
                           
                           
                              Anas platyrhynchos
                           
                        
               
                  Πρασινοκέφαλη πάπια
               
            
                  
                              4.
                           
                           
                              Anas strepera
                           
                        
               
                  Φλυαρόπαπια
               
            
                  
                              5.
                           
                           
                              Anas acuta
                           
                        
               
                  Ψαλίδα ή Σουβλόπαπια
               
            
                  
                              6.
                           
                           
                              Anas clypeata
                           
                        
               
                  Χουλιαρόπαπια
               
            
                  
                              7.
                           
                           
                              Anas penelope
                           
                        
               
                  Σφυριχτήρι
               
            
                  
                              8.
                           
                           
                              Anas crecca
                           
                        
               
                  Κιρκίρι (σαρσέλα)
               
            
                  
                              9.
                           
                           
                              Anas querquedula
                           
                        
               
                  Σαρσέλα
               
            
                  
                              10.
                           
                           
                              Aythya ferina
                           
                        
               
                  Γκισάρι ή Κυνηγόπαπια
               
            
                  
                              11.
                           
                           
                              Aythya fuligula
                           
                        
               
                  Μαυροκέφαλη πάπια ή Τσικνόπαπια
               
            
                  
                              12.
                           
                           
                              Vanellus vanellus
                           
                        
               
                  Καλημάνα
               
            
                  
                              13.
                           
                           
                              Philomachus pugnax
                           
                        
               
                  Μαχητής
               
            
                  
                              14.
                           
                           
                              Larus ridibundus
                           
                        
               
                  Σταχτοκέφαλος γλάρος
               
            
                  
                              15.
                           
                           
                              Larus canus
                           
                        
               
                  Θυελλόγλαρος
               
            
         (1)  ΕΕ L 146 της 11.6.1994, σ. 17.
      
         (2)  Αυτός ο κατάλογος δεν είναι περιοριστικός αλλά προορίζεται μόνο να ταυτοποιήσει τα μεταναστευτικά είδη που μπορούν να αποτελέσουν υψηλότερο κίνδυνο για την εισαγωγή της γρίπης των πτηνών στην Κοινότητα. Ο κατάλογος θα επικαιροποιείται συνεχώς με βάση τα αποτελέσματα επιστημονικών μελετών, κάθε φορά που αυτά θα καθίστανται διαθέσιμα.